**Zapisnik sa sastanka i terena:**

**Potencijalni negativni uticaj gradnje hidroelektrane na rijeci Neretva, Bosna i Hercegovina**

U toku 2020. godine, Sekretarijat Bernske konvencije je zaprimio tužbu Nevladinog sektora (konzorcij nevladinog sektora) po pitanju gradnje na predloženom od strane Bosne i Hercegovine Emerald lokalitetu. U toku 2021. godine, na sastanku komiteta Bernske konvencije odlučeno je da se uslijed nedostatka informacija u postupku navedene tužbe odredi delegacija ispred Bernske konvencije koja će posjetiti sporne lokalitete.

Shodno tome, delegacija Sekretarijata Bernske Konvencije, koja je sačinjavala tri člana, je poslana u BiH radi procjene trenutnog stanja povodom navedene problematike.

**Sastanak:**

Dana 18.10.2022. godine na poziv Ministarstva vanjske trgovine i ekonomskih odnosa Bosne i Hercegovine, predstavnici Federalnog ministarstva okoliša i turizma bili su pozvani na sastanak povodom posjete posebno zadužene delegacije Bernske konvencije (Konvencija o zaštiti europskih divljih vrsta i prirodnih staništa) povodom potencijalno negativnog uticaja gradnje hidroelektrana na rijeci Neretvi.

Na navedeni sastanak bili su pozvani i predstavnici Ministarstvo za prostorno uređenje, građevinarstvo i ekologiju Republike Srpske, Ministarstvo energetike i rudarstva Republike Srpske, Zavod za zaštitu kulturno-istorijskog i prirodnog nasljeđa Republike Srpske i Inspektorat Republike Srpske.

Na isti dan pozvani u drugom terminu Ministarstvo vanjske trgovine i ekonomskih odnosa Bosne i Hercegovine je također imalo sastanak sa posebno zaduženom delegacijom Bernske konvencije (Konvencija o zaštiti europskih divljih vrsta i prirodnih staništa) i Nevladinim sektorom koji je podnio žalbu Sekretarijatu Bernske konvekcije ispred Bosne i Hercegovine.

Cilj sastanka je upoznavanje delegacije Sekretarijata Bernske Konvencije sa trenutnim stanjem hidroelektrana na rijeci Neretvi, te prikupljanje informacija o dosadašnjim aktivnostima koje su sprovedene na rijeci Neretvi, a bazirane su na problematici izgradnje hidroelektrana. Primarni fokus su bile hidroelektrane HE Ulog koji pripada entitetu RS, te HE Bjelimić i HE Glavatičevo, koje pripada FBiH, a koje teritorijalno se nalaze unutar granica Emarald područja. Shodno tome, razmijenjena su informacije o dosadašnjih inicijativama i aktivnosti koje se odnose na navedene hidroelektrane.

Nakon uvodnog obraćanja i upoznavanja prisutnih sa razlozima ovog sastanka, delegacija je naglasila da je izuzetno bitno da im se dostave tehnički podatci o lokacijama koje su sporne u žalbi Nevladinog sektora, kao i da im se objasni status i stav entitetskih vlasti naspram ovih lokaliteta i građenja. Naviše sporna je već započeta gradnja HE Ulog u Republici Srpskoj o kojoj je bilo i najviše govora. Pedstavnici Federalnog ministarstva baš kako je i u prijašnjoj korespondenciji i objašnjeno su naglasili da na području Federacije nema aktivnosti po pitanju gradnje na lokalitetima u Gornjoj Neretvi i da Ministarstvo nije zaprimilo nikakav zahtjev za okolišnu dozvolu, informaciju o dodijeli koncesije. Napomenuli su da je to projekt koji je planiran starim prostornim planom Republike Bosne i Hercegovine (1980-2000). S obzirom na dešavanja u Bosni Hercegovini i na činjenicu da Federacija BiH nije donijela novi prostorni plan, na snazi je do donošenja novog prostornog plana Federacije stari prostorni plan Republike Bosne i Hercegovine (1980-2000). U toku 2010. godine Vlada Federacije donosi odluku o proglašenju javnog interesa i pristupanju pripremi i izgradnji prioritetnih elektroenergetskih objekata u Federaciji Bosne i Hercegovine gdje se navedeni hidro energetski objekti u Gornjoj Neretvi: HE Bjelimići, PHE Bjelimići i HE Glavatičevo.

U međuvremenu su kantoni u Federaciji BIH donijeli svoje prostorne planove koji su morali biti prilagođeni prostornom planu Republike Bosne i Hercegovine (1980-2000). Ovo se naročito odnosi i na ovaj slučaj gdje je Hercegovačko-neretvanski kanton u toku 2021. godine donio svoj prostorni plan i sukladno odredbama prenio tri sporna hidro objekta u svoju prostono plansku osnovu uz napomenu da, ukoliko se dokaže da izgradnjom ovih objekata može nastati ekološki poremećaj, od istih će se odustati.

**Teren:**

Shodno sastanku povodom potencijalno negativnog uticaja gradnje hidroelektrana na rijeci Neretvi održanog 18. Oktobra, 2022. u prostorijama Ministarstva vanjske trgovine i ekonomskih odnosa, definisan je detaljno izlazak na teren i obilazak dvije planirane hidroelektrane, HE Ulog čiji je obilazak izvršen 19. Oktobra, 2022, zajedno sa predstavnicima Ministarstva za prostorno uređenje, građevinarstvo i ekologiju Republike Srpske i Zavod za zaštitu kulturno-istorijskog i prirodnog nasljeđa Republike Srpske, te planirane HE Glavatičevo čiji je obilazak izvršen 20. Oktobra, 2022., zajedno sa predstavnicima Federalnog Ministarstva okoliša i turizma.

Dana 20.10.2022. godine održan je sastanak na lokaliteta u Federaciji BiH sa predstavnicima Nevladinog sektora, predstavnikom Federalnog ministarstva okoliša i turizma i posebne delegacije Bernske konvencije. U prvom dijelu upriličen je sastanak u prostorijama NGO “Zeleni Neretva“ u kojem je prikazana prezentacija lokaliteta i stav lokalne zajednice o izgradnji ovih hidroenergetskih objekata.

Lokalna zajednica je zaključila da će izgradnjom nestati svi njihovi izvori financiranja i da je od izuzetne važnosti da se ovo područje očuva u izvornom obliku. Naglasili su nažalost da je veliki utjecaj upravo od gradnje u Republici Srpskoj gdje je započeta gradnja HE Ulog i da je budućnost ovog kraja upitna razvojem HE Ulog.

Završetkom sastanka krenulo se na obilazak terena. Planirane HE Bjelimići i PHE Bjelimići su na izuzetno strmom lokalitetu, obraslom šikarom i šibljem, te se nije moglo pristupiti tim lokalitetima ali je Delegacija imala priliku vidjeti lokalitete s ceste. Obilazak terenski je obavljen i na planiranom lokalitetu HE Glavatičevo.

Na svim lokalitetima predstavljenim u Federaciji BIH delegacije se uvjerila da nema nikakvih zahvata, niti je upriličena ikakva gradnja ni destrukcija lokaliteta.

Delegacija Bernske konvencije će na osnovu zapažanja i prikupljenih informacija sačiniti zapisnik koji će biti predstavljen na sastanku Sekretarijata Bernske konvencije u decembru 2022. godine nakon čega će se razmatrati koraci i preporuke koje Bosna i Hercegovina mora poduzeti u cilju da se protiv nje ne pokrene tužba pred sudom pravde u Briselu.